b"\n_START_ARTICLE_\nCemetery Hill\n_START_SECTION_\nFysisk beskrivelse\n_START_PARAGRAPH_\nCemetery Hill skuer ud over det centrale Gettysburg fra syd med sine 153 m over havets overflade, 24 m h\xc3\xb8jere end byens centrum og ca. 30 meter over vandl\xc3\xb8bet Winebrenner's Run ved dens fod. Toppen forl\xc3\xb8ber i en sydvestlig-nord\xc3\xb8stlig retning over godt 600 m. En lav saddel p\xc3\xa5 h\xc3\xb8jderyggen ca. 135 m fra dens nord\xc3\xb8stlige skr\xc3\xa5ning er det punkt hvor Baltimore Pike krydser bakken og adskiller det \xc3\xb8stlige Cemetery Hill fra resten. Skr\xc3\xa5ningerne mod nord og vest stiger gradvist. P\xc3\xa5 det \xc3\xb8stlige Cemetery Hill er stigningen mere stejl.\n_START_SECTION_\nF\xc3\xb8rste dag\n_START_PARAGRAPH_\nI ugen inden slaget ved Gettysburg, havde Cemetery Hill v\xc3\xa6ret besat af sydstatskavaleri under obestl\xc3\xb8jtnant Elijah V. White den 26. juni og 27. juni, som tog adskillige heste, som var gemt bort af de lokale borgere. Efter at de var taget videre til York County var bakken stort set fri for milit\xc3\xa6r indtil Army of the Potomac ankom._NEWLINE_Den 1. juli efterlod generalmajor Oliver O. Howard infanteri og artilleri til at forsvare bakken hvis h\xc3\xa6ren fik brug for at falde tilbage fra sine stillinger nord og vest for Gettysburg. Cemetery Hill blev samlingspunktet, da Unionens tropper i I og IX korps trak sig tilbage efter at v\xc3\xa6re blevet overv\xc3\xa6ldet af angreb fra Sydstatsh\xc3\xa6ren. En af de store kontroverser over slaget var den om generall\xc3\xb8jtnant Richard S. Ewell, som undlod at angribe og erobre Cemetery Hill.\n_START_SECTION_\nTredje dag\n_START_PARAGRAPH_\nDen 3. juli var der ikke noget direkte angreb p\xc3\xa5 Cemetery Hill. De prim\xc3\xa6re sydstatsangreb var mod Culp's Hill og mod den lavere dek af Cemetery Ridge. Unionens artilleri vedligeholdt en defensiv beskydning mod Picketts angreb fra bakken og benyttede fortrinsvis granater mod peroner. Nogle historikere fastholder, at Robert E. Lee's endelige m\xc3\xa5l for Longstreets angreb den 2. juli og Pickett's Charge den 3. juli var at tage Cemetery Hill ved at oprulle Unionens venstre flanke langs Cemetery Ridge.\n_START_SECTION_\nEfterspil\n_START_PARAGRAPH_\nEfter at Sydstatsh\xc3\xa6ren havde trukket sig tilbage til Virginia var Cemetery Hill i adskillige uger besat af statens milits som etablerede en teltlejr p\xc3\xa5 den \xc3\xb8stlige top. Deres opgave var at opretholde en milit\xc3\xa6r tilstedev\xc3\xa6relse, sikre slagmarken bedst muligt mod gravr\xc3\xb8vere og souvenirj\xc3\xa6gere, indsamle tilbagev\xc3\xa6rende milit\xc3\xa6rt udstyr, s\xc3\xa5som v\xc3\xa5ben efterladt p\xc3\xa5 slagmarken og levere arbejdskraft og tjenester for de overbebyrdede hospitaler._NEWLINE_Elizabeth Thorn, graveren p\xc3\xa5 Evergreen Cemeterys kone, var ansvarlig for begravelsen af over 100 soldater som blev indsamlet i Cemetery Hill omr\xc3\xa5det (hendes mand var i milit\xc3\xa6rtjeneste). Selv om hun var gravid i 7. m\xc3\xa5ned gravede hun sammen med sine gamle for\xc3\xa6ldre og til tider hjulpet af nogle daglejere 105 grave i juliheden._NEWLINE_I m\xc3\xa5nederne lige efter slaget ledte Gettysburg advokaten (og deltids spionen for Unionen) David McConaughy bestr\xc3\xa6belser p\xc3\xa5 at erhverve dele af Cemetery Hill til etablering af en F\xc3\xb8deral Kirke\xc3\xa5rd hvor de fleste d\xc3\xb8de Unionssoldater (bortset fra de som var begravet af Mrs. Thorn p\xc3\xa5 den civile kirkeg\xc3\xa5rd) kunne blive begravet. I november 1863, holdt pr\xc3\xa6sident Abraham Lincoln en kort tale ved indvielsen af den nye Nationale Kirkeg\xc3\xa5rd. Denne tale blev siden kendt som Gettysburg-talen.\n_START_SECTION_\nI dag\n_START_PARAGRAPH_\nI dag har Cemetery Hill stadig to afgr\xc3\xa6nsede kirkeg\xc3\xa5rde hvoraf byen Gettysburg vedligeholder Evergreen Cemetery, som fortsat er byens hoved kirkeg\xc3\xa5rd. Den Nationale Kirkeg\xc3\xa5rd ved siden af er vokset betydeligt for at kunne rumme soldater fra andre krige, selv om den oprindelige halvrunde borgerkrigs gravplads forbliver det centrale. National Park Service's bes\xc3\xb8gscenter og og Gettysburg Cyclorama som tidligere l\xc3\xa5 p\xc3\xa5 Cemetery Hill og Cemetery Ridge langs Taneytown Road er blevet flyttet til en ny placering langs Baltimore Pike. De gamle bygninger skal rives ned og omr\xc3\xa5det vil blive genskabt som det s\xc3\xa5 ud i 1863. De engang \xc3\xa5bne omr\xc3\xa5der p\xc3\xa5 de nordlige og vestlige skr\xc3\xa5ninger er i dag stort set d\xc3\xa6kket af turistrelaterede virksomheder (hoteller, restauranter, gaveboder osv.). Den milit\xc3\xa6re betydning af h\xc3\xb8jderne er ikke s\xc3\xa5 oplagt i dag da det engang s\xc3\xa5 dominerende syn er blevet blokeret af dette g\xc3\xb8gl._NEWLINE_Imponerende rytterstatuer af generalmajorerne Oliver O. Howard og Winfield S. Hancock dominerer toppen af det \xc3\xb8stlige Cemetery Hill."